எனவே, மத்திய அரசை நிர்ப்பந்திக்கக் கூடிய வகையில், அனைத்து விவசாயிகள் சங்கங்கள் சார்பில் ஜனவரி 27ஆம் தேதி ரயில் மறியல் போராட்டத்திற்கு அழைப்பு விடப்பட்டிருக்கிறது. தஞ்சாவூர், திருவாரூர், நாகப்பட்டினம், திருச்சி, கடலூர் ஆகிய ஐந்து மாவட்டங்களில் அனைத்து ரயில் நிலையங்களிலும் இந்த மறியல் போராட்டத்தை நடத்துவது என்று தீர்மானிக்கப்பட்டிருக்கிறது. மத்திய அரசின் பாராமுகத்தை கண்டித்தும், உடனடியாக தலையிட்டு தண்ணீர் பெற்றுத்தர வலியுறுத்தியும் நடைபெற இருக்கும் இந்த ரயில் மறியல் போராட்டத்தில் அனைத்துக் கட்சியினரும் பங்கேற்று வெற்றி பெறச் செய்யுமாறு வேண்டுகோள் விடுக்கிறோம். தமிழகத்தின் உயிர்நாடியாக விளங்கும் காவிரி நீர் பிரச்சனைக்கு ஒட்டுமொத்த தமிழக மக்களும் தங்களின் பேராதரவை நல்க வேண்டுகிறோம். ஒன்றுப்பட்ட போராட்டம் ஒன்றே நமது துயரோட்டும் என்ற முழக்கத்தை முன்னெடுப்போம்.